open-index/open-wikipedia-markdown huggingface dataset:
Ervin Nagy (aktoro)

**Ervin NAGY** [nadj], laŭ hungarlingve kutima nomordo **Nagy Ervin** estas hungara aktoro, voĉoaktoro.

Ervin Nagy http://www.imdb.com/name/nm0619453/ naskiĝis la  en Dunaújváros.

## Biografio 
Ervin Nagy akiris diplomon en Teatra kaj Filma Altlernejo en 1999. Liaj ĉefaj instruistoj estis Gábor Máté (aktoro) kaj István Horvai. Post siaj studoj li aliĝis al trupo de Teatro Katona József. Kelkfoje li estis gastoaktoro en aliaj teatroj. En 2024 li estis la plej aktiva helpanto de Péter Magyar (juristo).

Li ricevis diversajn aktorajn premiojn inter 2002 kaj 2013. Li kune vivis kun virino, kiu naskis filinon en 2010, sed ekde 2016 li vivas kune kun Alexandra Borbély.

## Elektitaj teatraj roloj 
* William Shakespeare:
** *Trojlo kaj Kresida* - Achilles
** La Dresado de la megero - Petruchio (en Gaja Teatro)
** *Multa bruo pri nenio* - Benedek; Claudio
* Ferenc Molnár: *Játék a kastélyban* - Ádám
* Johann Wolfgang von Goethe: Faust - pluraj roloj
* Wolfgang Amadeus Mozart: Die Zauberflöte - Papageno (en 2009 en Budapeŝta Ŝtata Operejo)
* Yvette Bozsik: *János vitéz* - titolrolo

## Elektitaj filmaj roloj 
* *Ámbár tanár úr* (1998, debuta filma rolo)
* *Állítsátok meg Terézanyut!* (2004)
* *Kincsem* (2017)

## Dubladaj roloj 
* en eksterlandaj filmoj hungaraj voĉoj de Johnny Depp kaj aliaj http://iszdb.hu/?szemely=7442

## Fontoj 
* http://port.hu/adatlap/szemely/nagy-ervin/person-20360
* hungarlingva biografio kun foto
* http://duol.hu/cimlapon/dunaujvaros-diszpolgarai-nagy-ervin-szinesz-es-baky-agnes-pedagogus-1052283 
* hungarlingva biografio kun foto

Kategorio:Hungaraj aktoroj
Kategorio:Hungaraj voĉoaktoroj
Luterana preĝejo (Rábaszentandrás)

La **Luterana preĝejo** estas religia konstruaĵo en Hungario, en vilaĝo Rábaszentandrás.

## Historio 
En Rábaszentandrás en la 17-a jarcento vivis luteranoj. En 1674 la luterana pastro estis forigita, baldaŭ li martiriĝis. En 1681 alia luterana pastro aranĝis armeeton kaj batalis por la religia libereco en armeo de Emeriko Thököly, poste en Francisko Rákóczi la 2-a. Tiutempe la luteranoj povis havi preĝejon. Post falo de la liberecbatalo en 1716 la katolikoj forprenis la preĝejon. Laŭ permeso pri artikolaj lokoj oni faris luteranajn mesojn en provizora domo ekde 1783, oni konstruis novan (nun videblan) kirkon sen turo en la jaroj 1784 kaj 1785. La reĝo permesis la sonoriladon en 1786, ĉi tie tio okazis en sonorilostablo. La unua orgeno alvenis en 1802. La turo estis konstruita nur en 1870. Plenaj renovigaj laboroj okazis en 1906, eĉ nova orgeno alvenis. Post 2 jaroj en la turo la horloĝo ekfunkciis. La sekvaj renoviĝoj okazis en 1960 kaj 1977. En 2011 la orgeno estis iomete modernigita.

## Konstruaĵo 
La preĝejo situas sola en korto. La fasado estas simetria. 3 enirejoj funkcias, la meza por la navo, la apudaj por la galerioj, la plej supre la turo altiĝas. Sur la muron oni metis memortabulon pri martira pastro en 1926. Interne la ĉefaltara bildo estis pentrita en 1871 (Kristo en la Olivarba monto).

## Fontoj 
* http://www.szombathely-lutheran.hu/egyhaztortenet/egyhazkozseg-58.html
* https://www.youtube.com/watch?v=9fl56JyQY38

Rabaszentandrás
Preĝejo Sankta Antonio (Worbis)

eta|Worbis, Antonio-preĝejo
La **Preĝejo Sankta Antonio** (germane: *Antoniuskirche*) troviĝas en Worbis, Germanio, strato Klosterstraße. Ĝi estas romkatolika preĝejo eksmonakeja.

## Historio 
Estante jam ekde la komenco de la 13-a jarcento en aliaj urboj de Turingio la franciskanoj venis al Worbis ne antaŭ la jaro 1667. La frokuloj loĝis en iama monakinejo cisterciana. Komence oni starigis simplan lignan kapelon konsekrita en honoro de Sankta Antonio de Padovo. Sed baldaŭ ekigis la itala ĉefarkitekto Antonio Petrini planon de nova monakeja komplekso. Petrini kvazaŭ antaŭulo de Balthasar Neumann far multoj konsideratas. Petrini ankaŭ faris la konventon Haug en Würzburg. Ankaŭ la worbis-a verko povas do esti taksata formo speciala frankonia de baroko. En 1670 ĉio estis finfarita.

Paralele oni komencis konstrui la monakejan preĝejon kiu povis esti konsekrita solene en la 4.8.1678 fare de la erfurta helpepiskopo Adolf Gottfried Volusius. La frubaroka preĝejo havis simplan halon kun ligna volbo, same kiel la volbaĵo en - ankaŭ de Petrini farita - preĝejo en najbara Breitenworbis. Nur la plurangula altarejo tiutempe jam el ŝtono estis. Inter 1765 kaj 1780 instigis la landgrafo Christian von Hessen-Rheinfels-Rotenburg ŝtone volbigi ankaŭ la navojn. Krome alifaritis la interno laŭ malfrubaroka stilo, dume oni ja konservis la konceptojn de Petrini.

En 1780 oni instalis sur la turspajra kruco modelon de la kopernika suncentrismo; ĝi ekzistas ĝis hodiaŭ kaj montru ke fido kaj sciencoj tute ne reciproke ekskluzivigas sin. Krome tio estis signo astronomia por la sidejo de franciskana studejo ene de la monakejo. Ĉar Worbis estis la scienca centro de la turingia franciskana ordenprovinco. En 1824 la monakejo fermitis sub la premo de la prusia registaro kaj la preĝejo iĝis paroĥuja.

## Eksteraj ligiloj 
* Hejmpaĝo paroĥa
Kategorio:Distrikto Eichsfeld
Worbis
Worbis
Regulo de Markovnikov

**Regulo de Markovnikov** estas kemia regulo, kreita en 1870, far la rusa kemiisto Vladimir Markovnikov (1837-1904), aparte grava en la organika kemio. Ĉi-regulo asertas ke, en kemia reakcio, kiam oni aldonas halogenidan komponaĵon de la tipo H-X al alkeno, la acida hidrogeno ligiĝas al la karbono kun plej granda nombro da hidrogenatomoj kaj la halogenido al alia karbono de la duobla ligilo.

Ekzemploj:
:**CH2**=*CH*-CH3 + HCl → **CH3**-*CHCl*-CH3

::Propeno + Klorida acido → 2-Kloropropano

:**CH2**=*CH*-CH2-CH3 + HBr → **CH3**-*CHBr*-CH2-CH3

::1-Buteno + Bromida acido → 2-Bromobutano

Oni devas rimarki ke la karbono malpli anstataŭata, kiam ĉirkaŭita de pli da hidrogenoj, posedas pli grandan elektronegativecon, kaj konsekvence havas pli grandan tendencon altiri/kapti la elektrofilon - aŭ la pozitivan komponanton - dum la alia karbono implikita en la duobla ligilo havas pli grandan inklinon kati la nukleofilon, ĉar estante pli anstataŭita, ĝi inkline konstituas malpli negativan dupoluson.

## Vidu ankaŭ 
* Vladimir Markovnikov (1837-1904)
* Terc-butanolo

Markovnikov
Kategorio:Organika kemio
Kategorio:Fizika kemio
Kategorio:Aperis en 1869
Kategorio:Scienco en 1869
T-Butanolo

**Terc-butanolo** aŭ **trimetil-karbinolo** estas la plej simpla terciara alkoholo, unu el la kvar izomeroj de la butanolo. Terc-butila alkoholo estas senkolora solido, kiu fandiĝas sub meditemperaturo kaj posedas kamforecan odoron. Ĝi estas miksebla kun akvo, etanolo kaj duetila etero.

## Proprecoj 
Terc-butila alkoholo komerce devenas el la izobutano kiel kunprodukto en la produktado de la propilena oksido. Ĝi same estas preparebla per kataliza hidratigo de la izobutileno, aŭ per reakcio de Grignard inter la acetono kaj la **etilmagnezia klorido**.

Purigado de la terc-butila alkoholo plenumiĝas per simpla distilado pro formado de azeotropa miksaĵo kun akvo, kvankam komenca sekigo de la solvanto enhavanta grandaj amasoj da akvo plenumiĝas per aldono de benzeno ĝis formado de terciara azeotropa miksaĵo kaj akvodistilado.

Etaj kvantoj da akvo foriĝas per sekado kun **kalcia oksido**, **kalia karbonato**, **kalia sulfato** aŭ **magnezia sulfato** sekvata de frakcia distilado. Anhidra terc-butanolo estiĝas per posta refluo kaj distilado per magnezio aktivigita kun jodo, aŭ alkalaj metaloj tia kia natrio aŭ kalio. Aliaj metodoj inkluzivas uzon de specifaj filtriloj, aluminia terc-butilato, kalcia hidreto aŭ frakcia kristaliĝo sub inerta atmosfero. Kiel terciara alkoholo, terc-butila alkoholo estas pli rezista al oksidado kaj malpli reakciema ol aliaj izomeroj de la butanola familio.

## Sintezo 
* Metodo de Aleksandro Butlerov (1828-1886): Kreita en 1864, la sintezo de la terc-butanolo inkluzivas interagon de la **acetila klorido** kun **dumetil-zinko** kaj klorida acido:
500ra|eta|centre|Sintezo de Terc-butanolo ekde la **acetila klorido**.

* Terc-butanolo povas esti preparata per hidratigo de la acetono kaj **etilmagnezia jodido**:
[500ra|eta|centre|Sintezo de Terc-butanolo ekde la [acetono.]]

## Referencoj 
## Literaturo 
* Merck Millipore
* Chemical Book
* Scorecard 
* University of Maryland
* A Comprehensive Guide to the Hazardous Properties of Chemical Substances, Pradyot Patnaik
* Handbook On Chemical Industries (Alcohol Based), H. Panda
* Hamilton and Hardy's Industrial Toxicology, Raymond D. Harbison, Marie M. Bourgeois, Giffe T. Johnson
* NIST Chemistry WebBook

## Vidu ankaŭ 
* Butanolo
* 1-butanolo
* Buterata acido
* 2-Butanolo
* Izobuterata acido
* Butilamino

Kategorio:Alkoholoj
Kategorio:Organika kemio
SOJO

eta|La kafejo en Tokio
**SOJO** () estis kafejo en Tokio, Japanujo. Ĝi estis vegana, Esperanto-parolanta kafejo kaj malfermiĝis al la ĝenerala publiko en aprilo 2017, kaj fermiĝis en la 21-a decembro 2025. SOJO situis en la kvartalo Ŝinĝuku, kvin minutoj for de la Japana Esperanto-Instituto. La majstro de la kafejo estis la japana Esperantisto Yoshinori Saitō, kiu ankaŭ estas direktoro da la Japana Vegetarana Societo.

SOJO kutime partoprenis en agado por Senvianda Lundo kaj okaze organizas aranĝojn kaj prelegojn, ekzemple pri la vivo de Verda Majo.

## Referencoj 
## Eksteraj ligiloj 
* Oficiala paĝo ĉe Facebook
* Oficiala retejo: sojo.favy.jp

Kategorio:Esperanto-movado en Japanio
Kategorio:Kafejoj
Kategorio:Komerco per Esperanto
Kategorio:Veganaj organizaĵoj
Kategorio:Tokio
1,2-Butanoduolo

**1,2,-butanoduolo** estas dualkoholo industrie produktita kiel krommaterialo en la produktado de la 1,4-butanoduolo ekde la butadueno kaj ankaŭ kiel kromprodukto en la kataliza hidrokrakado de ameloj kaj sukeroj tiaj kiaj sorbitolo, **etileno-glikolo** kaj **propileno-glikolo**. Ĝi uzatas en la produktado de poliesteraj rezinoj kaj plastigantoj, kaj estas potenca krudmaterialo por la industria produktado de **α-ketobutirata acido**, antaŭanto al multaj aminoacidoj.

## Sintezoj 
* 1,2-Butanaduolo povas esti akirita per hidratigo de **1,2-epoksobutano**:
600ra|eta|centre|Sintezo de 1,2,-butanoduolo ekde la **1,2-epoksobutano**.

* 1,2-butanoduolo povas estiĝi per interagado de la **3-kloro-1,2-propanoduolo** kun **metil-natrio** en alkala medio:
600ra|eta|centre|Sintezo de 1,2,-butanoduolo ekde la **3-kloro-1,2-propanoduolo**.

## Literaturo 
* Chemical Book
* Learn Chemistry
* Encyclopaedia of Occupational Health and Safety: Guides, indexes, directory, Jeanne Mager Stellman
* Chemical Safety Sheets: Working Safely with Hazardous Chemicals, Chemical Industry Association, VNCI, the Netherlands
* Wiley Guide to Chemical Incompatibilities, Richard P. Pohanish, Stanley A. Greene

## Vidu ankaŭ 
* Butano
* Butanolo
* 1-butanolo
* 2-butanolo
* Sek-butanolo
* 1,3-butanoduolo

## Referencoj 
Butanoduolo
Butanoduolo
Butanoduolo
Anifenedoj

**Anifenedoj** aŭ *Anyphaenidae* estas familio de araneomorfaj araneoj, foje nomitaj **anifenidaj sakaraneoj**. Ili distingiĝas el la sakaraneoj de la familio Klubionedoj kaj de aliaj araneoj ĉar  havas la abdomenan spiraklon lokita unutrione al duone antaŭ la teksiloj al la epigastra truo en la suba flanko de la abdomeno. Ĉe plej araneoj tiu spiraklo estas ĝuste antaŭ la teksiloj. Kiel ĉe la Klubionedoj, la anifenedoj havas ok okulojn aranĝitaj en du strioj, konusformajn antaŭajn tekssilojn kaj estas vagantaj predantoj kiuj konstruas silkajn retirejojn, aŭ sakojn, kutime en plantofinaĵoj, inter folioj, sub arboŝelo aŭ sub rokoj. Estas pli ol 500 specioj en ĉirkaŭ 50 genroj tutmonde.

Tiu familio estas disvastigita kaj inkludas oftajn genrojn kiaj *Anyphaena* (tutmonde escepte en tropikaj Afriko kaj Azio) kaj *Hibana* (Nova Mondo). Nur unu specio (*Anyphaena accentuata*) loĝas en nordokcidenta Eŭropo.

Specioj de tiu laste menciita genro estas gravaj predantoj en kelkaj agrikulturaj sistemoj, ĉefe por arbaj kultivaĵoj. Ili estas kapablaj detekti kaj manĝi insektajn ovojn, spite sian malbonan vidkapablon.Ili kunhavas tiun kapablon almenaŭ kun kelkaj araneoj de la familio de Miturgedoj.

## Eksteraj ligiloj
*Family Anyphaenidae Sac spiders, ghost spiders
*  (2008): The world spider catalog, version 8.5. *American Museum of Natural History*.
* Video of Hibana, an anyphaenid from Florida

Kategorio:Araneuloj
Katiu

**Katiu**, aŭ **Taungataki**, estas atolo en la centra Tuamotua arkipelago en Franca Polinezio. Ĝi situas 23,5&nbsp;km okcidente de la plej okcidenta punkto de Makemo.

Katiu preskaŭ havas ovalan formon. Ĝi longas 27&nbsp;km kaj maksimume larĝas 12,5&nbsp;km. Ĝia totala areo inkluzive la laguno estas 232,5 km2 kaj ter-areo de proksimume 10 km2. Estas multaj mallarĝaj insuloj je la nordorienta flanko de ĝia longa rifo kun totala land-areo de proksimume 3 km2. Ĝia laguno estas konektita kun la oceano.

Katiu havis 250 loĝantojn en 2014. La ĉefokupoj estas fiŝkaptado, kopro-rikoltado kaj perlo-kultivado. La plej grava vilaĝo nomiĝas Toini; ĝi situas sur unu el la longaj insuloj de la nordorienta rifo.

## Historio 
La unua registrita eŭropano kiu venis al Katiu estis la rusa oceanesploristo Fabian Gottlieb von Bellingshausen en 1820 sur la ŝipoj *Vostok* kaj *Mirni*. Li nomis la atolon "Osten-Saken" aŭ "Saken".

Estas regiona flughaveno sur Katiu kiu inaŭguriĝis en 2001.

## Administracio 
Katiu apartenas al la komunumo Makemo, kiu konsistas el la atoloj Makemo, Haraiki, Marutea Nord, Katiu, Tuanake, Hiti, Tepoto Sud, Raroia, Takume, Taenga kaj Nihiru.

## Referencoj 
## Eksteraj ligiloj 
* Listo de atoloj (france) 
* Oceanio (angle) 

Kategorio:Insuloj en Franca Polinezio
Korinedoj

**Korinedoj** aŭ *Corinnidae* estas familio de araneomorfaj araneuloj, foje nomataj **korinedaj sakaraneoj**. La familio, kiel ĉe aliaj familioj "klubionoidaj", havas tre konfuzan taksonomian historion. Iam tiu familio estis parto de granda ĉionenhava taksono por disa kolekto de Clubionidae. Sed nun ĝi estas propra taksono. La originaj membroj de la familio estas ŝajne similaj nur en tio ke ili havas ok okulojn aranĝitajn en du strioj, konusformajn antaŭajn teksilojn kiuj estas vagantaj predantoj kiuj konstruas silkajn retirejojn, aŭ sakojn, kutime sur plantofinaĵoj, inter folioj, sub arboŝelo aŭ sub rokoj.

Du iamaj subfamilioj de Korinedoj estas nune traktataj kiel separataj familioj, nome Frurolitedoj kaj Traĥeledoj. Kiel nune estas agnoskita, Korinedoj enhavas 67 genrojn kaj ĉirkaŭ 720 speciojn tutmonde. Inter oftaj genroj estas *Castianeira* (preskaŭ tutmonde) kaj *Corinna* (disvastigita).

Membroj de la genro *Castianeira* ŝajne estas imitkamuflaj de formikoj. Alia korinedaj formikecaj genroj estas *Mazax*, *Myrmecium* kaj *Myrmecotypus*, el kiuj la du lastaj havas la greklingvan radikon por formiko. *Corinna* estas la tipa nomiga genro por la familio kaj konsistas el malgrandaj kurantaj araneoj.

## Referencoj 
## Bibliografio 
* Kaston, B.J. (1953). How to Know the Spiders, Dubuque, Iowa.
* Jackman, John A. (1997). A Field Guide to Spiders & Scorpions of Texas. Gulf Publishing Company. Houston, Texas. p. 127.

Kategorio:Araneuloj
Teridiosomatedoj

La **radiaraneoj** (familio **Teridiosomatedoj** aŭ *Theridiosomatidae*) estas araneuloj plej rekoneblaj pro sia konstruado de konusformajn araneretojn. Je oktobro 2015, tiu familio konsistis el 106 specioj en 18 genroj.

## Genroj 
Je Oktobro 2015, la Aranea Mondokatalogo akceptis 18 genrojn:

* *Andasta* Simon, 1895
* *Baalzebub* Coddington, 1986
* *Chthonopes* Wunderlich, 2011
* *Chthonos* Coddington, 1986
* *Coddingtonia* Miller, Griswold & Yin, 2009
* *Epeirotypus* O. Pickard-Cambridge, 1894
* *Epilineutes* Coddington, 1986
* *Karstia* Chen, 2010
* *Luangnam* Wunderlich, 2011
* *Menglunia* Zhao & Li, 2012
* *Naatlo* Coddington, 1986
* *Ogulnius* O. Pickard-Cambridge, 1882
* *Parogulnius* Archer, 1953
* *Plato* Coddington, 1986
* *Sinoalaria* Zhao & Li, 2014
* *Theridiosoma* O. Pickard-Cambridge, 1879
* *Wendilgarda* Keyserling, 1886
* *Zoma* Saaristo, 1996

## Referencoj 
## Bibliografio 
* Kaston, B.J. (1953). How to Know the Spiders, Dubuque, Iowa.
* Jackman, John A. (1997). A Field Guide to Spiders & Scorpions of Texas. Gulf Publishing Company. Houston, Texas. p. 127.

Kategorio:Araneuloj
Deinopedoj

**Deinopedoj** estas familio de araneuloj nome *Deinopidae* kiu konsistas el bastonecformaj araneoj kiuj konstruas malkutimajn araneretojn kiujn ili pendigas inter la antaŭaj kruroj. Kiam predo alproksimiĝas, la araneo etendas la reton du aŭ tri fojojn ties grandon kaj elpelas sin al la predo, interplektanta ĝin en la reto. Pro tio, ili estas nomataj ankaŭ **retlanĉaj araneoj**. Ties eksterordinara nokta vidkapablo adaptita al malantaŭaj mezaj okuloj permesas ilin lanĉi tiun reton super eblaj predaĵoj. Tiuj okuloj estas tiom grandaj kompare al la aliaj ses okuloj ke la araneo ŝajnas havi nur du okulojn.

La genro *Deinopis* estas la plej bone konata en tiu familio. Araneoj de tiu genro estas nomataj ankaŭ ogrovizaĝaj araneoj, pro imagita simileco inter ties aspekto kaj tiu de mitologia kreaĵo, nome ogro. Ili estas distribuataj preskaŭ tutmonde en tropikoj, el Aŭstralio al Afriko kaj Ameriko. En Florido, *Deinopis* ofte pendas supre al suben el silka linio sub sabal-palmoj dumtage. Ĝi aperas nokte por praktiki siam malkutiman predokaptan metodon de senvertebrulaj predoj. Ties okuloj kapablas arigas disponeblan lumon pli efike ol la okuloj de katoj kaj gufoj, kaj estas kapablaj fari tion spite la mankon de *tapetum lucidum*; anstataŭe, ĉiun nokton granda areo de lumsensiva membrano estas fabrikita ene de okuloj, kaj ĉar araneaj okuloj ne havas irisojn, ĝi estas rapide detruita denove krepuske.

La genro *Menneus* estas konata ankaŭ kiel "ĝib-araneo".

La tuta familio estas kribel-hava.

## Genroj 
* *Deinopis* Macleay, 1839 (en ĉiu kontinento, escepte Eŭropo kaj Antarkto)
* *Menneus* Simon, 1876 (Aŭstralio, Afriko)

Du genroj iame inkluditaj en tiu familio, *Avella* O. P-Cambridge, 1877 kaj *Avellopsis*  Purcell, 1904, estas nune lokataj en *Menneus*.

## Referencoj 
## Bibliografio 
* Kaston, B.J. (1953). How to Know the Spiders, Dubuque, Iowa.
* Jackman, John A. (1997). A Field Guide to Spiders & Scorpions of Texas. Gulf Publishing Company. Houston, Texas. p.&nbsp;127.

Kategorio:Araneuloj
Bul-araneoj

eta|Cladomelea debeeri
**Bul-araneoj** estas araneoj de kelkaj specioj de la familio de Araneedoj kiuj, anstataŭ teksi la tipan aranereton, ĉasas uzante gluecan 'kapt-amaseton' el silko fine de linio, konataj kiel 'ĵetbuloj'. Per svingado de la ĵetbuloj al proksimaj flugantaj masklaj tineoj, la araneoj povas kapti sian predon pli kiel fiŝkaptisto kroĉokaptas fiŝon per hoko. Pro tio, ili estas nomataj ankaŭ *fiŝkaptistaj araneoj* (kvankam la malproksime rilata genro *Dolomedes* estas ankaŭ nomata *fiŝkaptistaj araneoj*). La predo estas allogata al la araneo per la produktado de ĝis tri feromon-analogaĵojn.

## Sistematiko 
**Bul-araneoj** estas specioj de tri rilataj genroj, kiuj estas la jenaj:
* *Mastophora* (Amerikaj bularaneoj, 48 specioj)
* *Cladomelea* (Afrikaj bularaneoj, 4 specioj)
* *Ordgarius* (Aŭstralaziaj bularaneoj, 12 specioj)

## Referencoj 
## Bibliografio 
* Gemeno, C., Yeargan, K.V. & Haynes, K.F. (2000): Aggressive Chemical Mimicry by the Bolas Spider Mastophora hutchinsoni: Identification and Quantification of a Major Prey's Sex Pheromone Components in the Spider's Volatile Emissions. Journal of Chemical Ecology 26(5): 1235-1243. Abstract - doi:10.1023/A:1005488128468
* Yeargan, K.V. (1994): Biology of Bolas Spiders. Annual Review of Entomology 39: 81-99. doi:10.1146/annurev.en.39.010194.000501
* Scharff, N.; Coddington, J. A. (August 1997). "A phylogenetic analysis of the orb-weaving spider family Araneidae (Arachnida, Araneae)". Zoological Journal of the Linnean Society. 120 (4): 355–434. doi:10.1111/j.1096-3642.1997.tb01281.x.

Kategorio:Araneuloj
István Nánay

**István Nánay** [iŝtvAn nAnai], laŭ hungarlingve kutima nomordo **Nánay István** estis hungara inĝeniero, ĵurnalisto, kritikisto, altlerneja instruisto.

István Nánay https://moly.hu/alkotok/nanay-istvan naskiĝis la  en Budapeŝto.

## Biografio 
István Nánay frekventis gimnazion en sia naskiĝurbo, poste li akiris inĝenieran diplomon en Teknikuniversitato de Budapeŝto en 1961. Post siaj studoj li laboris en fabriko, dum en 1970 li akiris plian diplomon en Scienca Universitato Loránd Eötvös. Post la dua diplomo li estis ĵurnalisto en loka periodaĵo. Inter 1976 kaj 2003 li estis redaktoro de revuo pri teatro, poste li estis vicĉefredaktoro. En tiu periodo li ofte partoprenis en laboro de amatoraj teatraj trupoj. Ekde 1988 li komencis ankaŭ instrui en instituto, ekde 1991 en Teatroarta Universitato sekcio Szentgyörgyi István, ankaŭ en Universitato de Miskolc, ekde 1992 en Teatra kaj Filma Altlernejo, inter 1993-2000 en Katolika Altlernejo Vilmos Apor, ekde 1995 en *Universitato Loránd Eötvös*. Li akiris sciencan gradon DLA en 2004. Li havas edzinon ekde 1966, kiu naskis 2 gefilojn.

## Elektitaj kontribuoj 
* *Magyar televízióművészet 1957-77* (1978)
* *A színésznevelés breviáriuma* (enkonduko kaj redakta laboro, 1982)
* *Harag György színháza* (libro, 1992)
* *Tanodától - egyetemig Az intézményes magyar színház-és filmművészetképzés száznegyven éve* (libro, 2005)
* *Szolnoki évek. A második életmű (Székely Gábor és a színházcsinálás iskolája).* (libroĉapitro, 2016)

## Fontoj 
* hungarlingva biografio
* hungarlingva biografieto kun foto
* hungarlingva membiografio

Kategorio:Hungaraj elektroinĝenieroj
Kategorio:Hungaraj ĵurnalistoj
Kategorio:Hungaraj kritikistoj
Kategorio:Hungaraj altlernejaj instruistoj
Kategorio:Budapeŝtanoj
Klubionedoj

La **sakaraneoj** de la familio **Klubionedoj** aŭ *Clubionidae* havas tre konfuzan taksonomian historion. Iam tiu familio estis granda ĉionenhava taksono por disa kolekto de araneuloj, similaj nur en tio ke ili havas ok okulojn aranĝitajn en du strioj, konusformajn antaŭajn teksilojn kiuj estas vagantaj predantoj kiuj konstruas silkajn retirejojn, aŭ sakojn, kutime sur plantofinaĵoj, inter folioj, sub arboŝelo aŭ sub rokoj. Tiuj estas nune agnoskitaj por inkludi kelkajn familiojn, kelkaj el kiuj estas pli proksime rilataj al la tri-ungaj araneoj, kiel la link- kaj la luparaneoj, pli ol al la veraj "Klubionedoj."

## Referencoj 
## Eksteraj ligiloj 
* Platnick, N.I. 2003. World Spider Catalog 8.0 
* Family Anyphaenidae Sac spiders, ghost spiders
* Australian sac spiders, family Clubionidae, Gnaphosidae, Miturgidae, Corinnidae
* http://ohioline.osu.edu/hyg-fact/2000/2060A.html
* http://bohart.ucdavis.edu/Docs/insects/SacSpider.pdf 

Kategorio:Araneuloj
Ferenc Némethy

**Ferenc Némethy** [nEmeti], laŭ hungarlingve kutima nomordo **Némethy Ferenc** estis hungara aktoro, operkantisto.

Ferenc Némethy http://www.imdb.com/name/nm0639092/ naskiĝis la  en Hajdúdorog, li mortis la  en Budapeŝto.

## Biografio 
Ferenc Némethy akiris juran diplomon en Scienca Universitato Péter Pázmány en 1950, sed li lernis ankaŭ kantadon. Post siaj studoj li aliĝis al trupo de Budapeŝta Ŝtata Operejo. Ekde 1951 li apartenis al Nacia Teatro (Miskolc). En 1954 li akiris aktoran diplomon en Teatra kaj Filma Altlernejo laŭ koresponda lernado. Ekde 1969 li estis membro de Teatro Madách. Li ricevis 4 premiojn inter 1961-2002.

## Elektitaj teatraj roloj 
* Giuseppe Verdi: Il Trovatore - grafo Luna
* Bertolt Brecht–Kurt Weill: *Koldusopera* - Peacock
* Lerner–Loewe: My Fair Lady - Higgins
* Friedrich Dürrenmatt: *A fizikusok* - Möbius

## Elektitaj kinaj filmaj roloj 
* Malvarmaj tagoj (1966)
* Peer Gynt (filma versio, 1977)
* *Volt egyszer egy úrlovas* (1987)
* *A templomos lovagok kincse* (1992)
* *Mix* (2004)

## Elektitaj televiziaj filmaj roloj 
* ‘‘Bors’‘ (serio, 1968) – Schleeman
* ‘‘A fekete város’‘ (1971) – juĝisto Nustkorb
* ‘‘Mint oldott kéve’‘ (1983) – primaso
* ‘‘Szomszédok’‘ (serio, 1988-1999) – D-ro Németh
* ‘‘Kisváros’‘ (serio, 1993-2001) – D-ro Forgács

## Fontoj 
* hungarlingva biografio
* hungarlingva biografio kun foto
* http://port.hu/adatlap/szemely/nemethy-ferenc/person-27445

Kategorio:Hungaraj aktoroj
Kategorio:Hungaraj operkantistoj
Kategorio:Budapeŝtanoj
Super Smash Bros. for Nintendo 3DS and Wii U

***Super Smash Bros. for Nintendo 3DS*** kaj ***Super Smash Bros. for Wii U*** estas batalaj videoludoj kreitaj de Sora Ltd. kaj Bandai Namco Games, kun la helpo de tri-Crescendo, kaj eldonita de Nintendo por la videoludiloj Nintendo 3DS kaj Wii U. Kvankam la nomoj kaj enhavoj estas similaj, ili estas oficiale konsiderataj kiel apartaj, kiel la kvara kaj kvina ludoj de la ludserio *Super Smash Bros.*, ludserio kreita kaj direktita de Masahiro Sakurai.

Kiel la aliaj ludoj de la ludserio, *Super Smash Bros. for Nintendo 3DS* kaj *Super Smash Bros. for Wii U* estas netradiciaj batalaj ludoj, en kiuj la ludantoj devas uzi diversajn atakojn por puŝi la aliajn ludantojn ekster la arena ludloko. La ludoj estas interseriaj inter diversaj ludoj en diversaj universoj. La ludoj enhavas elementojn, rolulojn, aĵojn, muzikojn kaj ludlokojn de pluraj ludserioj de Nintendo kiel *Mario*, *Donkey Kong*, *Pokémon*, *Fire Emblem*, *Kirby*, *Metroid*, *Star Fox*, *The Legend of Zelda*, *Kid Icarus*, *Animal Crossing* sed ankaŭ de ludserioj kiuj ne apartenas al Nintendo, kiel *Sonic the Hedgehog* kaj *Bayonetta* de Sega, *Mega Man* kaj *Street Fighter* de *Capcom*, *Pac-Man* de Bandai Namco, kaj *Final Fantasy VII* de *Square Enix*. La ludoj enhavas novajn aldonaĵojn, kiel la eblon batali kontraŭ sep aliaj ludantoj samtempe (en la versio por Wii U), uzi Amiibo-jn, krei sian propran Mii-batalanton, elŝuti novan enhavon post la lanĉo de la ludo. Kelkaj elementoj de antaŭaj ludoj estis forigitaj, kiel la aventura reĝimo de *Brawl*.

Tiuj ludoj estis anoncitaj dum E3 2011, sed la kreado ne ekis antaŭ la jaro 2012, kaj la unua publika elmontrado de la ludo okazis dum E3 2013. La ludoj estis faritaj por havi rapidecon inter tiu de *Brawl* kaj tiu de *Melee*. La versio por 3DS estis lanĉita en Japanujo en septembro 2014, kaj en la sekva monato en Norda Ameriko, Eŭropo kaj Aŭstralio. La versio por Wii U estis lanĉita en Norda Ameriko, Eŭropo kaj Aŭstralio en novembro 2014, kaj en la sekva monato en Japanujo.

Recenzistoj laŭdis la bonan ekvilibrigadon de la kernaj elementoj de la ludserio, sed plendis pri kelkaj problemoj rilate al trainterreta uzado. Ambaŭ versioj tre bone vendiĝis: Nintendo vendis pli ol 8,59 milionoj da 3DS-aj kopioj kaj pli ol 5,16 milionoj da Wii U-aj kopioj tutmonde en decembro 2016.

## Referencoj
Kategorio:Videoludoj de Nintendo
Kategorio:Videoludoj aperintaj en 2014
Kategorio:Batalaj videoludoj
Kategorio:Videoludoj kreitaj en Japanio
Kategorio:Videoludoj ludeblaj per Wii U
Kategorio:Videoludoj ludeblaj per Nintendo 3DS
Polimestoro

**Polimestoro** (latine *Polymestor*) estas en la greka mitologio reĝo de trakiaj Bistonoj, edzo de Iliono - filino de troja reĝo Priamo.

Tuj post eksplodo de la Troja milito sendis la reĝo Priamo sian plej junan filon Polidoro al reĝo Polimestoro, por ke li protektu fileton kontraŭ militaj suferoj. Polimestoro akceptis lin, sed en momento, kiam la milito finiĝis per falo de Trojo la knabon inside murdis por posedpreni lian havaĵon, precipe la oron.

Edzino de Priamo, reĝino Hekabo falon de Trojo mallonge postvivis, kaj supre nomitan krimon kontraŭ la sendefenda infano kruele venĝis. Ŝi elgratis de la murdisto okulojn kaj nur poste ankaŭ mortigis lin. Pune ŝi estis transformita en hundinon.

## Tradukfonto 
Kategorio:Mitaj reĝoj de Trakio
Károly Nemcsák

**Károly Nemcsák** [kAroj nemĉAk], laŭ hungarlingve kutima nomordo **Nemcsák Károly** estas hungara aktoro, teatrestro.

Károly Nemcsák http://www.imdb.com/name/nm0625850/ naskiĝis la  en Mocsolyástelep (ekstera parto de Kisgyőr).

## Biografio 
Károly Nemcsák post la abituriento estis simpla laboristo, poste li estis simpla laboristo pri kulisoj en Nacia Teatro (Miskolc). Li akiris diplomon en Teatra kaj Filma Altlernejo en 1981. Post siaj studoj li aliĝis al trupo de Nacia Teatro (Szeged). Inter 1982 kaj 1986 li apartenis al Teatro Hevesi Sándor. Liaj sekvaj pli gravaj teatraj stacioj estis:
* Teatro Radnóti (1986–1989)
* Nacia Teatro (Budapeŝto) (1989-1991)
* Teatro Petőfi (Sopron) (1999–2002).
En 2011 li estis nomumita teatrestro de Teatro József Attila. Li ricevis premiojn ekde 1992, en 2026 premion Kossuth. Li havis edzinon inter 1995-2016, poste li estas eksedziĝinta, dum la geedziĝo li havis 2 filojn.

## Elektitaj teatraj roloj 
* William Shakespeare:
** La ventego - Sebastian
** Reĝo Lear - Osvald
** Hamleto - Claudius
** Somermeznokta sonĝo - Philostratus; Pukk
** *Epifanio: aŭ kiel vi volas* - Sebastian
** Rikardo la 3-a - Buckingham
* Imre Madách: La tragedio de l' homo - spirito de la Tero kaj aliaj roloj
* József Katona: *Bánk bán* - titolrolo

## Elektitaj kinaj filmaj roloj 
* ‘‘Tegnapelőtt’‘ (1981)
* ‘‘Utrius’‘ (1993)
* ‘‘Sorstalanság’‘ (2005)

## Elektitaj televiziaj filmaj roloj 
* ‘‘A Mi Ügyünk, avagy az utolsó hazai maffia hiteles története’‘ (1981)
* ‘‘Szomszédok’‘ (serio, 1987–1999) - unu el la ĉefroloj
* ‘‘Nemzedékek egymás közt’‘ (2002)
* ‘‘Kossuthkifli’‘ (serio, 2014)

## Dubladaj roloj 
* en kelkaj eksterlandaj filmoj hungaraj voĉoj http://iszdb.hu/?szemely=7539

## Fontoj 
* http://port.hu/adatlap/szemely/nemcsak-karoly/person-5566
* hungarlingva biografio kun foto
* hungarlingva biografio
* hungarlingva biografio kun foto
* hungarlingva biografio kun foto
* hungarlingva biografio kun foto

Kategorio:Hungaraj aktoroj
Kategorio:Hungaraj teatrestroj
Viktor Nagy (reĝisoro)

**Viktor NAGY** [nadj], laŭ hungarlingve kutima nomordo **Nagy Viktor** estas hungara reĝisoro, instruisto.

Viktor Nagy http://port.hu/adatlap/szemely/nagy-viktor/person-241114 naskiĝis la  en Dombóvár.

## Biografio 
Viktor Nagy frekventis muzikan bazlernejon inter 1960-1968, samtempe li lernis pianludon, poste li lernis en arta mezlernejo en Pécs, kie li lernis trumpetadon. Li akiris diplomon en Muzikakademio Franz Liszt en 1976, poste li instruis en muzika lernejo en Pécsvárad kaj li estis ankaŭ trumpetisto en orkestro de Pécs. Li akiris reĝisoran diplomon en Teatra kaj Filma Altlernejo en 1988, lia ĉefinstruisto estis László Vámos. Intertempe en 1990 helpe de stipendio li lernis kelkajn monatojn en operejo de Berlino. Post la reĝisora diplomo li estis reĝisoro de Teatro Madách. Inter 1991 kaj 1993 li estis ĉefreĝisoro de Budapeŝta Ŝtata Operejo, poste reĝisoro ĝis 2007. Li estis teatrestro de Nacia Teatro (Győr) inter 2008 - 2011, poste li reĝisoradas en diversaj lokoj, eĉ eksterlande ekzemple en Novi Sad. Li ricevis premiojn en 2012 kaj 2014.

## Elektitaj teatraj roloj 
* William Shakespeare:
** Reĝo Lear (en Teatro Madách)
** Hamleto (en Nacia Teatro (Miskolc)
* Imre Kálmán: *Csárdáskirálynő* (en Nacia Teatro (Győr))
* Ferenc Erkel: *Hunyadi László (opero)* (en Nacia Teatro (Szeged))
* Sándor Petőfi–Pongrác Kacsóh: *János vitéz* (en Nacia Teatro (Pécs))
* Andrew Lloyd Webber: *Evita* (en Nacia Teatro (Budapeŝto))
* Béla Bartók: Burgo de la Blubarbulo (en Budapeŝta Ŝtata Operejo)
* Puccini: Tosca (en Budapeŝta Ŝtata Operejo)
* Richard Wagner: Der Ring des Nibelungen, Das Rheingold, Die Walküre, Siegfried, Götterdämmerung (ĉiuj en Budapeŝta Ŝtata Operejo)
* Georges Bizet: Carmen (en Stuttgart)

## Fontoj 
* hungarlingva biografio
* hungarlingva biografio kun foto

Kategorio:Hungaraj reĝisoroj
Kategorio:Hungaraj instruistoj
Mastodon

eta|Elephant Friend (Elefanto-Amiko), maskoto de Mastodon
**Mastodon** estas libera socia reto de blogetado. Uzantoj povas sendi mesaĝojn, kaj sekvi aliajn uzantojn por rekte ricevi iliajn mesaĝojn. La plej fama servo de blogetado estas Twitter, sed Mastodon malsamas de ĝi per teknologio kaj intenco. Mastodon estas sencentra, kaj malfermitkoda, kaj donas multajn funkciojn por plibonigi la sperton de uzantoj.

### Esperanto 
Ekzistas eta Esperantista komunumo en Mastodon. Ĝi troviĝas en la nuresperanta nodo esperanto.masto.host, kaj dise en diversaj nodoj. Kelkaj el ili estas troveblaj uzante la kradvorton #esperanto ene de kliento. Konata konto en Mastodon estas *Ho Esperanto*.

## Referencoj

## Eksteraj ligiloj
* 
* esperanto.masto.host, eta nodo nur en Esperanto
* "Trunk" - Listo de kontoj de Esperantistoj
* Konto de Amikumu ĉe Mastodon: https://esperanto.masto.host/@amikumu

Kategorio:Retaplikaĵoj
Kategorio:Libera programaro
Kategorio:Blogado
Tuanake

**Tuanake** aŭ **Mata-rua-puna** estas eta atolo de la Tuamotua Arkipelago en Franca Polinezio. Ĝi situas 24&nbsp;km sudokcidenta de la plej okcidenta punkto de Makemo.

Tuanake havas preskaŭ duancirklan formon. Ĝi longas 9,5&nbsp;km kaj maksimume larĝas 6,5&nbsp;km. Estas kelkaj mallarĝaj insuloj je la norda flanko de ĝia rifo kun totala terareo de proksimume 3 km2. Ĝia laguno havas konekton al la oceano per pasejo kiu situas je la suda parto de la ringoforma rifo.

Tuanake situas nur 7,5&nbsp;km for de la nordokcidenta bordo de Hiti. La grupeto de la insuloj Tuanake, Tepoto Sud kaj Hiti ankaŭ nomiĝas la "Raevski atoloj".

## Historio 
La unua registrita eŭropano kiu vidis la atolon Tuanake estis la rusa esploristo Fabian Gottlieb von Bellingshausen en 1820.

## Administracio 
Tuanake apartenas al la komunumo Makemo, kiu konsistas el al atoloj Makemo, Haraiki, Marutea Nord, Katiu, Tuanake, Hiti, Tepoto Sud, Raroia, Takume, Taenga kaj Nihiru. Tuanake estas permanente neloĝata.

## Flaŭro kaj faŭno 
La Tuamotua kanbirdo kaj la Polinezia grundokolombo troviĝas sur la atolo.

## Referencoj 
## Eksteraj ligiloj 
* https://web.archive.org/web/20101223015139/http://www.oceandots.com/pacific/tuamotu/tuanake.php
* Atoll names 
* Listo de atoloj (france) 
* Tuamotu reed-warbler
* Polynesian Ground Dove 

Kategorio:Insuloj en Franca Polinezio
Kimura araneo

[eta|260px|dekstre|Nestotruo de *[Heptathela kimurai*]]
La **Kimura araneo**, aŭ *kimura-gumo* en japana, *Heptathela kimurai*, estas araneo de la Malnova Mondo, kiu troviĝas ĉefe en Japanio kaj nomiĝas laŭ Arika Kimura, kiu kolektis ĝin en 1920. Ĝi apartenas al la subordo Mesothelae (nome primitivaj nestotruaj araneoj) kaj povas atingi ĝis 3 cm de longo. Ties nestotruoj estas kovritaj per kamufla klapopordo.

Kiel ĉe aliaj specioj de araneoj *mesothele*, la praaj trajtoj de la Kimura araneo inkludas centrajn teksilojn kaj signojn de segmentado en la abdomeno. Tiuj trajtoj ne estas vidataj ĉe Migalomorfuloj aŭ Araneomorfuloj, tiele studado de specioj kiaj la Kimura araneo havigas lumon pri evolucio de ĉiuj araneoj.

## Referencoj 
## Bibliografio 
* Kaston, B.J. (1953). How to Know the Spiders, Dubuque, Iowa.
* Jackman, John A. (1997). A Field Guide to Spiders & Scorpions of Texas. Gulf Publishing Company. Houston, Texas. p. 127.

## Eksteraj ligiloj 
* http://www.arkive.org/search-taxonomy.html?q=Liphistiidae&requiredfields=Search_Family:Liphistiidae&client=arkive-info&site=arkive-info&related=Family&commonName=Trapdoor%20spider&latinName=Liphistius%20kanthan&returnURL=trapdoor-spider/liphistius-kanthan/info.html

Kategorio:Araneuloj
Palaco Wellisch

La **Palaco Wellisch** [veliŝ] estis iama palaco-loĝdomego, nuntempa justicministrejo en Budapeŝto, en distrikto Belváros-Lipótváros laŭ Placo Kossuth Lajos.
## Historio 
Origine estis tie 2 kontaktiĝintaj domegoj. La unua estis sidejo pri minado, la alia estis loĝdomego, kiu estis konstruita en 1911 laŭ plano de Alfréd Wellisch. La palaco estis riĉe ornamita, la pentritajn vitrojn faris Miksa Róth. Post la konstruo ankaŭ Wellisch loĝis en la palaco. En fino de la 2-a mondmilito ĉefe la supra kupola parto ruiniĝis, poste tiun nivelon oni malkonstruis kaj konstruis pli novan etaĝon. En 1945 ŝtatiĝo okazis, poste la palaco funkciis kiel ministerio. La palaco tiel pligrandiĝis, ke lima muro de la menciita najbara domego estis malkonstruita, ambaŭ domegoj estis unuigitaj. En la sekvaj jardekoj pluraj ministerioj aŭ similaj instancoj funkciis en la palaco. En 2013 la konstruaĵo rericevis sian originan vizaĝon kun la kupola parto, kies alto preskaŭ atingas alton de la najbara Parlamentejo (Budapeŝto).

## Konstruaĵo 
La palaco situas inter 3 trotuaroj, la kvara latero aliĝas al aliaj domegoj. La fasado rigardas al flanko de la Parlamentejo. Skulptaĵoj, reliefoj ornamas la palacon. Interne origine estis luksaj loĝejoj kun 7-8 ĉambroj, el parto de la ĉambroj estas panorama rigardo al la Danubo kaj Buda.

## Fontoj 
* http://vpublic.omikk.bme.hu/epmuv/index.php?page=article&id=15318
* hungare kun fotoj
* hungare kun fotoj
* hungare kun video
* hungare kun fotoj

Wellisch
Kelicero

eta|Tipoj de keliceroj: (A) poŝtranĉilo, (B) tondilo, kaj (C) 3-segmenta ĥelato.
**Kelicero**, *kelikero* aŭ *ĥelicero* (en latina *chelicerae*) estas la buŝeroj de *Chelicerata*, nome grupo de artropodoj kiu inkludas araneoidojn, hufokrabojn, kaj piknogonidojn. Ordinare referencataj kiel "mandibloj", kelkaj keliceroj, kiaj tiuj kiuj troviĝas en araneoj, fakte estas kavaj kaj enhavas (aŭ estas konektata al) venenglandoj, kaj estas uzataj por injekti venenon en predon aŭ (ŝajna) minaco.

Keliceroj estas akraj apendicoj kiuj estas uzataj por kolekti manĝaĵojn, anstataŭ la mandibloj kiujn havas aliaj artropodoj. La plej multo da *Chelicerata* ne kapablas manĝi solidajn aferojn, do ili trinkas sangon aŭ kraĉas aŭ injektas digestajn enzimojn en iliajn predojn.

Keliceroj donas al la subfilumo *Chelicerata* ĝian latinan nomon.

Kategorio:Anatomio de artropodoj
Ktenizedoj

**Ktenizedoj** aŭ *Ctenizidae* estas familio de mezgrandaj migalomorfaj araneuloj kiuj konstruas nestotruojn kun klapopordoj faritaj el grundo, vegetaĵaro kaj aranea silko. Ili povas esti nomataj ankaŭ **klapopordaj araneoj**, ĉar estas similaj specioj, kiaj tiuj de la familioj Lifistiedoj, Bariĥeledoj, Cirtauĥeniedoj kaj kelkaj specioj en Idiopedoj kaj Nemesiedoj. Kelkaj specioj de la genro *Conothele* ne konstruas nestotruojn, sed konstruas silkan tubon kun klapopordo en arboŝelaj fendoj.

## Referencoj 
## Literaturo 
* Kaston, B.J. (1953). How to Know the Spiders, Dubuque, Iowa.
* Jackman, John A. (1997). A Field Guide to Spiders & Scorpions of Texas. Gulf Publishing Company. Houston, Texas. p.&nbsp;127.
* Raven, R.J. 1985 The spider Infraorder Mygalomorphae (Araneae): cladistics and systematics. Bulletin of the American Museum of Natural History 182: 1-180.
* Murphy, Frances & Murphy, John (2000): An Introduction to the Spiders of South East Asia. Malaysian Nature Society, Kuala Lumpur.
* Tso, I.; Haupt, J. & Zhu, M. (2003): The trapdoor spider family Ctenizidae (Arachnida: Araneae) from Taiwan. The Raffles Bulletin of Zoology 51(1): 25-33. PDF (Ummidia and Latouchia)
* Hendrixson, B.E. & Bond, J.E. (2004): A new species of Stasimopus from the Eastern Cape Province of South Africa (Araneae, Mygalomorphae, Ctenizidae), with notes on its natural history. Zootaxa 619: 1-14. PDF
* Platnick, Norman I. (2009): The world spider catalog, version 9.5. American Museum of Natural History. http://www.wsc.nmbe.ch/ Alirita la 3an de Aprilo 2017.

## Eksteraj ligiloj 
* Arizona Sonora Desert Museum, Trapdoor Spider *(Ummidia sp.)* 
* California Trapdoor Spider. 
* Jackman, John, Trapdoor Spider *(Ummidia sp.)*
* Platnick, N.I. 2003. World Spider Catalog. 
* Photos, Laos trapdoor spider

Kategorio:Araneuloj
Provo kaj eraro

eta|Provo kaj eraro dum kuirado de ovoj, sur la ŝeloj estas skribitaj la tempodaŭroj, kiam la ovoj estis kuiritaj provante atingi la deziratan rezulton.
[eta|En la unuaj radioj, la agorda ciferdisko ne estis kalibrita en [Kiloherco|kilohercoj aŭ MHz kiel en modernaj aparatoj, do loki la staciojn postulis provon kaj eraron. En ĉi tiu bildo de 1922, la virino aŭskultanta la radion lokalizas staciojn kaj notas la numeron sur la ciferdisko, por ke ŝi povu retrovi ilin.]]
La esprimo **provo kaj eraro** aŭ **prov-eraro** estas heŭristika metodo por la akiro de kono, kaj propozicia kaj procedura. Ĝi konsistas en provi alternativon kaj verigi ĉu ĝi funkcias. Se tiel, oni havas solvon. Male — erara rezulto — oni klopodas diferencan alternativon. La ripetaj, diversaj provoj daŭras ĝis sukceso, aŭ ĝis la praktikanto ĉesas provi.

* **Orientado al solvoj:** oni ne klopodas malkovri *kial* funkcias solvo. Oni aspiras nur al ties atingo.
* **Specifa problemo:** ne temas pri ĝeneraligo de solvoj al aliaj problemoj.
* **Ne plej bona:** klopodas trovi nur unu solvon: nek *ĉiujn*, nek la *plej bonan*.
* **Neceso de minimuma kono:** oni proceduras al la temoj pri kiuj la kono estas en la fako, disĉiplino aŭ specializaĵo estas malmulta aŭ nula, por ekzemplo en scienca esplorado.
* **Kosta:** oni postulas diversajn rimedojn por realigo, sed ne ĉiam estas certa pozitiva rezulto.

## Bibliografio 
* Ashby, W. R. (1960: dua eldono). Design for a Brain. Chapman & Hall: Londono.
* Traill, R.R. (1978/2006). Molecular explanation for intelligence…, Brunel University Thesis, HDL.handle.net
* Traill, R.R. (2008). Thinking by Molecule, Synapse, or both? — From Piaget’s Schema, to the Selecting/Editing of ncRNA. Ondwelle: Melburno.
* Zippelius, R. (1991). Die experimentierende Methode im Recht (Trial and error in Jurisprudence), Academy of Science, Mainz, ISBN 3-515-05901-6

Kategorio:Psikologio
Kategorio:Eraro
Kategorio:Problem-solvado
Kategorio:Filozofio de scienco
Suzemka

eta|blazono de Suzemka

**SUZEMKA** ( Сузе́мка) estas setlejo en Brjanska provinco, Rusio situanta 134.0&nbsp;km sudokcidente de Brjansk. Ĝi estas ĉefurbo de Suzemka distrikto, kiu najbaras kun Ukrainio. En 2016 tie rezidis 8831.0 homoj.
eta|Stacidomo en Suzemka
En 1907 ekfunkciis fervojo inter Moskvo kaj Kievo, ambaŭ urboj  tiam estis partoj de Rusia Imperio kaj poste de Sovetunio. En Suzemka aperis stacio, fervoja stacidomo kaj gravaj transportaj konstruaĵoj. En 2017 tie funkcias doganejo kaj limgardistejo, ĉar nuntempe ekzistas du malsamaj ŝtatoj: Rusio kaj Ukrainio.

Fama rusa lingvisto Vladimir Dal eksplikas etimologion de Suzemka toponimo kiel "sovaĝa arbaro" el la antikvaj rusaj vortoj: "suzemje", "suzemok".

En la 18-a jarcento la setlejo nomiĝis Buda-Susemka ("Buda" signifas fabrikado de potaso). Ĉi-loko estis setlita antaŭ mil jaroj, tion asertas restaĵoj de kverkaj plugiloj trovitaj tie.

Multaj gravaj historiaj eventoj okazis en Suzemka distrikto. Plej rimarkinda estas Batalo ĉe Dobriniĉi inter armeo de la Rusa Carlando kaj milittrupoj de Falsa Demetrio la 1-a okazinta la 21-a de januaro 1605 dum la Granda Malordo (Rusio).

En 1903 en Suzemka estis konstruita templo nome de Sanktulo Ortodoksa princo Aleksandro Nevskij, en kiu liturgioj okazis ĝis 1933, kiam ĝi forbrulis. En 2009 oni establis kaj benis la novan brikan samnoman preĝejon.

Dum la Granda patriota milito en 1941 - 1943 en la Suzemka distrikto sukcese batalis kontraŭ la naziaj invadintoj kelkaj partizanaj trupoj. La 24-an de aprilo 2015 potenco de Brjanska provinco decidis gratifi ĝin kiel "Suzemka - urbeto de la partizana gloro".

Grandan parton de la Suzemka distrikto kaj la najbara Trubĉevska distrikto okupas la natura rezervejo *"Brajanska Arbaro"*, en kiu konserviĝis raraj bestoj kaj birdoj.

## Vidu ankaŭ 
* Nevdolsk

## Eksteraj ligil0j 
* http://www.adminsuzemka.ru oficiala retejo de Suzemka administracio  
* http://puteshestvie32.ru/content/suzemka artikolo kun fotoj   + enigita Google translator
* http://bryansk-104.cerkov.ru preĝejo en Suzemka  
* https://ok.ru/video/36349741691 video kun akompano de kanto far Miĥail Podoljak
* http://bryansky-les.ru/ Rezervejo "Brajanska Arbaro"  , 
* https://www.youtube.com/watch?v=TKrJcuAS_28 video "Ortodoksaj temploj en Suzemka distrikto"

Kategorio:Loĝlokoj de Brjanska provinco
Misoprostolo

**Misoprostolo**, vendata interalie sub la markonomo **Cytotec**, estas kuracilo uzata por stimuli naskon artefarite, kaŭzi aborton, preventi kaj kuraci stomakajn ulcerojn kaj por kuraci postnaskan sangadon pro malbona kuntiro de la utero. Por abortoj ĝi ofte estas uzata kune kun mifepristono aŭ metotreksato. Sole ĝia efikeco por ĉi tiu celo estas inter 66 % kaj 90 %. Ĝi estas prenata buŝe, sublange aŭ envagine.

## Eksteraj ligiloj 
* Misoprostol.org Sendependa retejo enhavante gvidliniojn pri dozado kaj konsilojn pri uzado de misoprostolo.

## Referencoj 
Kategorio:Aborto
Kategorio:Alkoholoj
Kategorio:Esencaj medikamentoj
Kategorio:Karboksilataj esteroj
Kategorio:Metilaj esteroj
Kategorio:Gastroenterologio
Kategorio:Ketonoj
Kategorio:Seksa sano
Kategorio:Dioloj
Kategorio:Prostaglandinoj
Lifistiedoj

**Lifistiedoj** estas la araneoj de la familio *Liphistiidae*, agnoskita de Tamerlan Thorell en 1869, kiu enhavas 8 genrojn kaj ĉirkaŭ 100 speciojn de mez-grandaj araneoj el Sudorienta Azio, Ĉinio, kaj Japanio. Ili estas inter la plej bazaj vivantaj araneoj, kaj apartenas al la subordo Mesothelae. En Japanio, la Kimura araneo (*Heptathela kimurai*) estas tre bone konata.

## Biologio 
[eta|260px|maldekstra|Nestotruo de *[Heptathela kimurai*]]
Lifistiedoj estas tubo-loĝantaj araneoj kiuj konstruas rudimentajn klapo-pordojn. Ili paŝas plej el sia tempo tie kaj estas tre rare vidataj surgrunde. La mez- al grandaj araneoj gamas el 8 al 23 milimetrojn longaj. Ili estas karakterizataj pro sia subendirektaj, ponardecaj keliceroj, kaj la segmentaj serioj de platoj en la supra surfaco de la abdomeno. La karapaco estas ĉefe ebena, kvankam ĝi povas esti iomete plialtigita ĉe la kapo. La okuloj estas tre distinge kunigitaj en unusola nodulo. Antaŭaj mezaj okuloj estas malgrandaj, sed la malantaŭaj mezaj okuloj estas grandaj kaj rondoformaj. La flankaj okuloj estas longaj kaj ren-formaj. La distaj krureroj havas fortajn spinojn kaj tri ungojn. Keliceroj estas vertikale ligataj al la cefalotorakso. En la pasinto, oni ofte supozis, ke ili ne havas venenon, sed en 2010 oni montris ke almenaŭ specioj de la genro *Liphistius* havas venenglandojn.

Ili estas aktivaj nokte kaj vivas multajn jarojn. Kvankam plej specioj loĝas en nestotruoj, ankaŭ kavo-loĝantaj specioj fidas siajn retirejojn al kavomuroj. Kaj nestotruoj kaj retirejoj estas sigelitaj per teksitaj pordoj. Klapopordaj nestoj estas ĝenerale konstruitaj en ombraj areoj kun musko aŭ disa vegetaĵaro. Kelkaj faras silkajn liniojn radie el la enirejo de la retirejo. Plenkreskaj maskloj foje vagadas serĉe de inoj, sed femaloj rare lasas siajn nestotruojn. La spira sistemo konsistas lur el folipulmoj, kio povas helpi klarigo kial ili estas relative neaktivaj.

## Referencoj 
## Bibliografio 
* Kaston, B.J. (1953). How to Know the Spiders, Dubuque, Iowa.
* Jackman, John A. (1997). A Field Guide to Spiders & Scorpions of Texas. Gulf Publishing Company. Houston, Texas. p. 127.

## Eksteraj ligiloj 
* http://www.arkive.org/search-taxonomy.html?q=Liphistiidae&requiredfields=Search_Family:Liphistiidae&client=arkive-info&site=arkive-info&related=Family&commonName=Trapdoor%20spider&latinName=Liphistius%20kanthan&returnURL=trapdoor-spider/liphistius-kanthan/info.html

Kategorio:Araneuloj
Dolomedes

eta|Dolomedes aquaticus
eta|Dolomedes minor
***Dolomedes*** estas genro de grandaj araneuloj de la familio Dolomedidae. Ili estas konataj ankaŭ kiel *fiŝkaptaraneoj*, *flosilaraneoj* kaj similaj nomoj. Preskaŭ ĉiuj specioj de *Dolomedes* estas duon-akvaj, kun la escepto de la arboloĝanta *D. albineus* de sudokcidenta Usono. Multaj specioj havas rimarkindan palan strion en ĉiu flanko de la korpo.
alternative=Geographic Distribution of File Predator by Spiders Open data 2014.tif|eta|Geographic Distribution of File Predator by Spiders Open data 2014

## Kelkaj specioj 
* *D. albineus*
* *D. aquaticus*
* *D. dondalei*
* *D. fimbriatus*
* *D. gertschi*
* *D. holti*
* *D. minor*
* *D. okefinokensis*
* *D. plantarius*
* *D. scriptus*
* *D. striatus*
* *D. sulfureus*
* *D. tenebrosus*
* *D. triton*
* *D. vittatus*

## Bibliografio 
* Carico, James Edwin (1973): The Nearctic spiders of the genus Dolomedes (Araneae: Pisauridae). Bulletin of the Museum of Comparative Zoology (Harvard) 144 (7): 435-488.

Kategorio:Araneuloj
Arika Kimura

**Arika Kimura** (en japana: 木村有香), (1-an de marto 1900 – 1-an de aŭgusto 1996), estis japana botanikisto. Li estis profesoro de botaniko en la Universitato de Tokio. Specio de araneo, *Heptathela kimurai*, estis nomita en lia honoro.

## Referencoj 
Kategorio:Araneuloj